**KLAIPĖDOS RAJONO savivaldybės taryba**

 **projektas** projektas

**SPRENDIMAS**

**dėl PRITARIMO DALYVAUTI IR PRISIDĖJIMO prie Brožių kaimo bendruomenės PROJEKTo FINANSAVIMO PAGAL VIETOS VEIKLOS GRUPĖS „PAJŪRIO KRAŠTAS“ 2016****–2023 METŲ VIETOS PLĖTROS STRATEGIJos priemonės “investicijos į materialųjį turtą” veiklos sritį “parama žemės ūkio produktų perdirbimui ir rinkodarai” (kodas „LEADER“-19.2-4.2.)**

2020 m. lapkričio 26 d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 16, 38 punktais, 16 straipsnio 4 dalimi ir atsižvelgdama į Brožių kaimo bendruomenės 2020 m. lapkričio 12 d. raštą Nr. 20/11/12 „Dėl partnerystės vietos projekte“, n u s p r e n d ž i a:

 1. Pritarti Klaipėdos rajono Savivaldybės administracijos dalyvavimui Partnerio teisėmis Brožių kaimo bendruomenės projekto „Vietos augintojų ir bendruomenės įtraukimas kuriant trumpąją maisto tiekimo grandinę Brožių kaime“, kuris bus finansuojamas pagal vietos veiklos grupės „Pajūrio kraštas“ 2016-2023 metų vietos plėtros strategijos priemonės „Investicijos į materialųjį turtą“ veiklos sritį „Parama žemės ūkio produktų perdirbimui ir rinkodarai“ (kodas „Leader“-19.2-4.2) įgyvendinime ir paramos gavimo atveju skirti savivaldybės prisidėjimą ne didesne nei 7 236,84 eur (septyni tūkstančiai du šimtai trisdešimt šeši eurai, aštuoniasdešimt keturi centai) suma.

 2. Įgalioti Klaipėdos rajono savivaldybės administracijos direktorių pasirašyti Jungtinės veiklos (partnerystės) sutartį, o esant būtinybei ir papildomus susitarimus su Brožių kaimo bendruomene (projektas pridedamas).

 Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

 TEIKIA: Administracijos direktorius A. Bogdanovas

 PARENGĖ: Kultūros, sveikatos ir socialinės politikos skyriaus patarėja J. Polekauskienė

SUDERINTA: V. JASAS

 D. BELIOKAITĖ

 L. KAVECKIENĖ

 M. ŠUNOKAS

 I. GAILIUVIENĖ

 T. TUZOVAITĖ-MARKŪNIENĖ

 V. RIAUKIENĖ

 B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2020-11-16

dėl PRITARIMO DALYVAUTI IR PRISIDĖJIMO prie Brožių kaimo bendruomenės PROJEKTo FINANSAVIMO PAGAL VIETOS VEIKLOS GRUPĖS „PAJŪRIO KRAŠTAS“ 2016–2023 METŲ VIETOS PLĖTROS STRATEGIJos priemonės “investicijos į materialųjį turtą” veiklos sritį “parama žemės ūkio produktų perdirbimui ir rinkodarai” (kodas „LEADER“-19.2-4.2.)

1. Sprendimo projekto esmė. Vietos veiklos grupė „Pajūrio kraštas“ kviečia teikti kaimo vietovių, paprastus vietos projektus pagal kaimo vietovių vietos plėtros strategijos „Vietos veiklos grupės „Pajūrio kraštas“ 2016-2023 metų vietos plėtros strategija“ (toliau – VPS) priemonės veiklos sritį. Bendra kvietimo teikti vietos projektus suma 400 000 Eur iš EŽŪFKP ir Lietuvos Respublikos valstybės biudžeto lėšų. Didžiausia galima parama vienam vietos projektui įgyvendinti 100 000 Eur. Brožių kaimo bendruomenė teikia projektą „Vietos augintojų ir bendruomenės įtraukimas kuriant trumpąją maisto tiekimo grandinę Brožių kaime“, būtinas prisidėjimas – 7 236,84 eurais (5 procentai nuo bendros projekto vertės be PVM – 144 736,84 Eur). Brožių kaimo bendruomenė prisideda – 30 394,74 Eur

2. Projektas rengiamas vadovaujantis Lietuvos Respublikos vietos savivaldos įstatymo 6 straipsnio 16, 38 punktais, 16 straipsnio 4 dalimi ir atsižvelgiant į Brožių kaimo bendruomenės 2020 m. lapkričio 12 d. raštą Nr. 20/11/12 „Dėl partnerystės vietos projekte“

3. Kokių rezultatų yra laukiama: Įgyvendinant Projektą planuojama investuoti į pastatą, esantį adresu Vėžaičių g. 26-7, Brožių k. unikalus Nr. 5597-1005-6012:0007, priklausantį Klaipėdos rajono savivaldybei ir suteiktą valdyti panaudos teise Brožių kaimo bendruomenei. Numatoma atlikti kapitalinį pastato remontą, įrengti maisto degustavimo bei naujų produktų pristatymo visuomenei patalpą, įrengti daržovių perdirbimo ir pakavimo liniją. Projekto partneriais bus vietos daržovių ir mėsos augintojai. Projekto dėka bus sukurta trumpoji maisto tiekimo grandinė, kuri bus pajėgi vietoje užaugintą ir pagamintą produkciją tiekti vietos poreikiams, Klaipėdos rajono švietimo įstaigoms. Brožių kaimo bendruomenės prisidėjimas savo lėšomis – 30 394,74 eurai.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių: Teigiama pasekmė – Investicinių lėšų pritraukimas į kaimo vietovę. Suremontuotos patalpos, įdomi, aktyvi veikla. Neigiamų pasekmių nėra.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą: nereikalinga

6. Projekto rengimo metu gauti specialistų vertinimai ir išvados. Ekonominiai apskaičiavimai: -

7. Sprendimo įgyvendinimui reikalingos lėšos: 7 236,84 eur (septyni tūkstančiai du šimtai trisdešimt šeši eurai, aštuoniasdešimt keturi centai) suma.

 8. Kiti, autoriaus nuomone, reikalingi pagrindimai ir paaiškinimai: nėra

 9. Pridedamas: Brožių kaimo bendruomenės prašymas (1 lapas), sutarties projektas (7 lapai).

10. Sprendimą pateikti: Kultūros, sveikatos ir socialinės politikos skyriui, Strateginio planavimo ir projektų valdymo skyriui, Biudžeto ir ekonomikos skyriui, Brožių kaimo bendruomenei.

Kultūros, sveikatos ir socialinės politikos skyriaus patarėja Jolanta Polekauskienė